เหยียบลูกแม็กอันเก่าถ้ามีคนก่อนหน้าผมเหยียบลูกแม็กแล้วเป็นhivผมจะติดไหม
สวัสดีค่ะ การติดเชื้อ HIV นั้น ส่วนใหญ่จะติดต่อมาจากการมีเพศสัมพันธ์ ส่วนน้อยพบจากการใช้เข็มฉีดยาร่วมกันในผู้ที่ติดยาเสพติด หรือทารกติดจากมารดาที่มีเชื้อ HIV ส่วนอีกที่เหลือน้อยมากๆ อาจติดจากการรับเลือด อุบัติเหตุการโดนเข็มที่มีเชื้อทิ่มตำ การสักลายที่ใช้อุปกรณ์ร่วมกัน เป็นต้นส่วนการเดินไปเหยียบลูกแม็กซ์นั้น โอกาสติดเชื้อ HIV ถือว่าไม่มี เพราะเชื้อ HIV เมื่อออกจากร่างกาย ก็จะตายภายในเวลาไม่นานค่ะ ยกเว้นกรณีที่มีผู้ติดเชื้อเดินไปเหยียบแล้วทำให้เกิดบาดแผลเลือดออก แล้วเราเดินไปเหยียบต่อทันที และทำให้เราเกิดเลือดออกด้วย จึงจะถือว่าเสี่ยงต่อการติดเชื้อ HIV ค่ะ